Fl-16:30, is-Segretarju Ġenerali tal-Partit Nazzjonalista, Paul Borg Olivier, beda jindirizza konferenza stampa dwar il-manifest elettorali tal-Partit Nazzjonalista. Flimkien ma' Paul Borg Olivier, kien hemm preżenti għall-konferenza Marthese Portelli, il-President tal-Eżekuttiv tal-Partit Nazzjonalista, u Paula Mifsud Bonnici, President tal-Kunsill Ġenerali tal-Partit Nazzjonalista. L-ewwel parti tal-manifest hija ntitolata 'Aħna min aħna u dak li nemmnu', u tiġbor fiha kunċetti li huma identifikati mal-Partit Nazzjonalista. Dawn huma: • Il-bniedem u l-familja • Il-libertà • Ir-responsabilità tal-Gvern • Is-solidarjetà • Is-sussidjarjetà • Id-djalogu • Il-fiduċja • Id-direzzjoni • L-identità taċ-ċittadin Il-manifest jgħid li l-Istat għandu jilleġiżla kull fejn hemm bżonn, biex iħares id-drittijiet f'relazzjonijet ta' koabitazzjoni, kemm eterosesswali kif ukoll omosesswali. It-tieni parti tal-Manifest hija ntitolata 'Finanzi fis-Sod għal Vizjoni Sostenibbli' u tgħid li huwa biss permezz ta' finanzi fid-sod li l-Partit ikun jistà jkompli jiggarantixxi aktar xogħol. Il-Manifest jgħid li l-għan tal partit huwa li ikun hawn dejjem aktar xogħol, b'pagi tajbin u b'aktar flus fil-but. Dwar il qasam tas-saħħa, il-manifest jgħid li l-Partit Nazzjonalista se jkompli jinvesti kuljum, b'għazliet responsabbli. Paul Borg Olivier qal li l-politika tas-saħħa preżenti hija waħda li qed tagħti l- frott, iżda fl-istess waqt iġġib magħha ħafna sfidi. Qal li Malta hija waħda mill-ftit pajjizi li ma rażżnitx l-infiq f'dan il-qasam. Skont il manifest, se jiżdiedu l-mediċini b'xejn. Fit-taqsima dwar l-edukazzjoni, il-manifest jgħid li se jingħata l-aqwa edukazzjoni mingħajr ħlas. Fost oħrajn il-manifest isemmi aktar investiment fl-MCAST u l-ITS. Mistoqsi minn Newsbook dwar meta se joħrog il-programm elettorali, Paul Borg Olivier qal li dan mistenni jiġi mħabbar fil-ġimghat li ġejjin, mingħajr ma speċifika meta. .td_uid_3_5ee4dd315d021_rand.td-a-rec-img{text-align:left}.td_uid_3_5ee4dd315d021_rand.td-a-rec-img img{margin:0 auto 0 0} #td_uid_4_5ee4dd315d473 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/IMG_7484-80x60.jpg) 0 0 no-repeat}#td_uid_4_5ee4dd315d473 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/IMG_7482-80x60.jpg) 0 0 no-repeat}#td_uid_4_5ee4dd315d473 .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/IMG_7486-80x60.jpg) 0 0 no-repeat}#td_uid_4_5ee4dd315d473 .td-doubleSlider-2 .td-item4{background:url(https://cdn.newsbook.com.mt/wp-content/uploads/2018/05/IMG_7494-80x60.jpg) 0 0 no-repeat}#td_uid_4_5ee4dd315d473 .td-doubleSlider-2 .td-item5{background:url(https://cdn.newsbook.com.mt/wp-content/uploads/2018/05/IMG_7419-80x60.jpg) 0 0 no-repeat} 1 minn 5